IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS 2021 METŲ BIUDŽETO PATIKSLINIMO IR IGNALINOS RAJONO SAVIVALDYBĖS TARYBOS 2021 M. VASARIO 25 D. SPRENDIMO NR. T-2 „DĖL IGNALINOS RAJONO SAVIVALDYBĖS 2021 METŲ BIUDŽETO PATVIRTINIMO“ PAKEITIMO

2021 m. balandžio 22 d. Nr. T-52

Ignalina

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, atsižvelgdama į Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalį, valstybės įmonės Lietuvos automobilių kelių direkcijos direktoriaus 2021 m. vasario 25 d. įsakymą Nr. VE-23 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metais“, Lietuvos Respublikos švietimo, mokslo ir sporto ministro 2021 m. kovo 9 d. įsakymą Nr. V-376 „Dėl lėšų, skirtų įsteigti naujas mokytojų padėjėjų pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, Lietuvos Respublikos švietimo, mokslo ir sporto ministro 2021 m. kovo 30 d. įsakymą Nr. V-497 „Dėl mokinių, pasirinkusių laikyti brandos egzaminus 2021 metais ir dėl COVID-19 pandemijos patyrusių mokymosi praradimų“, Lietuvos Respublikos sveikatos apsaugos ministro 2021 m. balandžio 6 d. įsakymą Nr. V-711 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, 2021 m. kovo 22 d. Valstybės biudžeto lėšų, skirtų Lietuvos Respublikos vidaus reikalų ministerijos programos 02.01 „Vidaus reikalų ministrui pavestų valdymo sričių valstybės politikos formavimas, įgyvendinimo koordinavimas ir kontrolė“ 01-01-05 priemonei „Pasirengti galimai avarijai Astravo AE (valstybės biudžeto lėšos, skirtos savivaldybėms)“ įgyvendinti, naudojimo sutarties Nr. R4-207 4.1 papunktį, Ignalinos rajono savivaldybės administracijos 2021 m. balandžio 8 d. raštą Nr. SD-5 „Dėl biudžeto asignavimų plano patikslinimo“, Ignalinos rajono savivaldybės administracijos Dūkšto seniūnijos 2021 m. balandžio 16 d. raštą Nr. SD-25 „Dėl 2021 metų asignavimų plano patikslinimo“, Ignalinos rajono savivaldybės taryba n u s p r e n d ž i a:

1. Patikslinti Ignalinos rajono savivaldybės 2021 metų biudžetą:

1.1. Padidinti 2021 metų biudžeto pajamų planą 165,0 tūkst. eurų (kita speciali tikslinė dotacija), iš jų 87,7 tūkst. eurų ‒ Kelių priežiūros ir plėtros programos finansavimo lėšos, 19,0 tūkst. eurų – lėšos naujai įsteigtoms mokytojų padėjėjų pareigybėms, 1,3 tūkst. eurų – lėšos mokinių tiesioginėms konsultacijoms finansuoti, 2,0 tūkst. eurų – patirtoms išlaidoms už skiepijimo nuo COVID-19 ligos (koronaviruso infekcijos) paslaugas kompensuoti, 55,0 tūkst. eurų – lėšos, skirtos priemonei „Pasirengti galimai avarijai Astravo AE“.

1.2. Padidinti Ignalinos rajono savivaldybės administracijos 2021 metų biudžeto išlaidų planą 165,0 tūkst. eurų (kita speciali tikslinė dotacija):

1.2.1. Ugdymo kokybės ir mokymosi aplinkos užtikrinimo programai įgyvendinti – 20,3 tūkst. eurų kitoms išlaidoms (19,0 tūkst. eurų – lėšos naujai įsteigtoms mokytojų padėjėjų pareigybėms, 1,3 tūkst. eurų – lėšos mokinių tiesioginėms konsultacijoms finansuoti);

1.2.2. Infrastruktūros objektų plėtros ir priežiūros programai įgyvendinti – 87,7 tūkst. eurų turtui įsigyti (Kelių priežiūros ir plėtros programos finansavimo lėšos);

1.2.3. Savivaldybės funkcijų vykdymo, administravimo ir savivaldybės veiklos užtikrinimo programai įgyvendinti – 55,0 tūkst. eurų, iš jų turtui įsigyti – 31,7 tūkst. eurų (lėšos, skirtos priemonei „Pasirengti galimai avarijai Astravo AE“);

1.2.4. Socialinės paramos ir sveikatos apsaugos paslaugų kokybės ir prieinamumo gerinimo programai įgyvendinti – 2,0 tūkst. eurų kitoms išlaidoms (lėšos patirtoms išlaidoms už skiepijimo nuo COVID-19 ligos (koronaviruso infekcijos) paslaugas kompensuoti).

1.3. Patikslinti Ignalinos rajono savivaldybės 2021 metų biudžeto išlaidų planą:

1.3.1. Padidinti Ignalinos rajono savivaldybės administracijai Socialinės paramos ir sveikatos apsaugos paslaugų kokybės ir prieinamumo gerinimo programos išlaidų planą 70,0 tūkst. eurų, iš jų darbo užmokesčiui – 69,0 tūkst. eurų, tomis pačiomis sumomis sumažinant Infrastruktūros objektų plėtros ir priežiūros programos asignavimų planą (lėšos savarankiškoms savivaldybės funkcijoms atlikti).

1.3.2. Padidinti Ignalinos rajono savivaldybės administracijai Infrastruktūros objektų plėtros ir priežiūros programos išlaidų planą turtui įsigyti 27,2 tūkst. eurų, ta pačia suma sumažinant kitų išlaidų planą (kita speciali tikslinė dotacija).

1.3.3. Padidinti Ignalinos rajono savivaldybės administracijai išlaidų planą valstybinėms (perduotoms savivaldybėms) funkcijoms atlikti 20,5 tūkst. eurų, iš jų darbo užmokesčiui − 20,2 tūkst. eurų, tomis pačiomis sumomis sumažinant kitos specialios tikslinės dotacijos išlaidų planą (Savivaldybės funkcijų vykdymo, administravimo ir savivaldybės veiklos užtikrinimo programa).

1.3.4. Padidinti Ignalinos rajono savivaldybės administracijos Dūkšto seniūnijai Infrastruktūros objektų plėtros ir priežiūros programos išlaidų planą turtui įsigyti 2,0 tūkst. eurų, ta pačia suma sumažinant kitų išlaidų planą (lėšos savarankiškoms savivaldybės funkcijoms atlikti).

2. Pakeisti Ignalinos rajono savivaldybės tarybos 2021 m. vasario 25 d. sprendimą Nr. T-2 „Dėl Ignalinos rajono savivaldybės 2021 metų biudžeto patvirtinimo“ (toliau – sprendimas):

2.1. Pakeisti sprendimo 1.1–1.3 papunkčius ir juos išdėstyti taip:

„1.1. 18746,5 tūkst. eurų prognozuojamų pajamų, 2453,3 tūkst. eurų paskolų, 1742,2 tūkst. eurų metų pradžios likutis;

1.2. 21273,4 tūkst. eurų savivaldybės biudžeto išlaidų pagal asignavimų valdytojų įstaigas ir lėšų šaltinius;

1.3. 21273,4 tūkst. eurų savivaldybės biudžeto išlaidų pagal biudžeto programas ir asignavimų valdytojų įstaigas.“.

2.2. Pakeisti sprendimo 1 priedą „Ignalinos rajono savivaldybės 2021 metų biudžeto pajamos“ ir pakeistas priedo eilutes išdėstyti taip:

Tūkst. eurų

Eil. Nr.	Pajamų rūšys	Suma tūkst. eurų
3.	Dotacijos iš kitų valdžios sektoriaus subjektų	7245,5
3.1.	Valstybinėms (valstybės perduotoms savivaldybėms) funkcijoms atlikti	2213,1
3.1.24.	Koordinuotai teikiamų paslaugų vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir vaiko atstovams pagal įstatymą koordinavimui finansuoti	20,5
3.3.	Kita speciali tikslinė dotacija	1219,9
3.3.2.	Valstybės biudžeto lėšos tarpinstitucinio bendradarbiavimo koordinatoriaus pareigybei išlaikyti	0,0
3.3.11.	Kelių priežiūros ir plėtros programos lėšos vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti	887,7
3.3.12.	Lėšos, skirtos įsteigti naujas mokytojų padėjėjų pareigybes	19,0
3.3.13.	Lėšos, skirtos priemonei „Pasirengti galimai avarijai Astravo AE“	55,0
3.3.14.	Lėšos mokinių, pasirinkusių laikyti brandos egzaminus 2021 metais, tiesioginėms konsultacijoms finansuoti	1,3
3.3.15.	Lėšos, skirtos patirtoms išlaidoms už skiepijimo nuo COVID-19 ligos (koronaviruso infekcijos) paslaugas kompensuoti	2,0
Iš viso biudžeto pajamų	18746,5

2.3. Pakeisti sprendimo 2 priedą „Ignalinos rajono savivaldybės 2021 metų biudžeto lėšos, skirtos asignavimų valdytojų įstaigoms, pagal lėšų šaltinius“ ir pakeistas priedo eilutes išdėstyti taip:

Tūkst. eurų

Eil. Nr.	Asignavimų valdytojo įstaigos pavadinimas	Asignavimų šaltinis	Iš viso	Iš jų

Išlaidoms	Turtui įsigyti

Iš viso	Iš jų darbo užmo-kesčiui

19.	Ignalinos rajono savivaldybės administracija	Iš viso	7241,9	4986,9	2657,9	2255,0
19.2.	Ignalinos rajono savivaldybės administracija	Dotacija valstybinėms (perduotoms savivaldybėms) funkcijoms atlikti	660,3	660,3	339,3	0,0
19.5.	Ignalinos rajono savivaldybės administracija	Kita speciali tikslinė dotacija	1094,9	498,3	2,7	596,6
22.	Ignalinos rajono savivaldybės administracijos Dūkšto seniūnija	Iš viso	55,0	53,0	0,0	2,0
22.1.	Ignalinos rajono savivaldybės administracijos Dūkšto seniūnija	Lėšos savarankiškoms savivaldybės funkcijoms atlikti	55,0	53,0	0,0	2,0
Iš viso	Lėšos savarankiškoms savivaldybės funkcijoms atlikti	12706,1	12154,1	7048,2	552,0
Iš jų asignavimai	Lėšos savarankiškoms savivaldybės funkcijoms atlikti	12706,1	12154,1	7048,2	552,0
Iš viso	Dotacija valstybinėms (perduotoms savivaldybėms) funkcijoms atlikti	2213,1	2213,1	1351,2	0,0
Iš viso	Kita speciali tikslinė dotacija	1219,9	623,3	53,7	596,6
Iš viso	21273,4	18979,4	11887,2	2294,0
Iš jų asignavimai	21172,3	18979,4	11887,2	2192,9

2.4. Pakeisti sprendimo 3 priedą „Ignalinos rajono savivaldybės 2021 metų biudžeto lėšos, skirtos asignavimų valdytojų įstaigoms, pagal programas“ ir pakeistas priedo eilutes išdėstyti taip:

Tūkst. eurų

Eil. Nr.	Programos ir asignavimų valdytojo įstaigos pavadinimas	Iš viso	Iš jų

Išlaidoms	Turtui įsigyti

Iš viso	Iš jų darbo užmo-kesčiui

1.	Ugdymo kokybės ir mokymosi aplinkos užtikrinimo programa	6713,2	6713,2	5707,7	0,0
1.9.	Ignalinos rajono savivaldybės administracija	173,0	173,0	62,6	0,0
2.	Socialinės paramos ir sveikatos apsaugos paslaugų kokybės ir prieinamumo gerinimo programa	4495,7	4494,7	1707,3	1,0
2.5.	Ignalinos rajono savivaldybės administracija	385,1	385,1	154,7	0,0
5.	Infrastruktūros objektų plėtros ir priežiūros programa	3723,5	1724,7	391,0	1998,8
5.1.	Ignalinos rajono savivaldybės administracija	3055,5	1058,7	391,0	1996,8
5.4.	Ignalinos rajono savivaldybės administracijos Dūkšto seniūnija	24,0	22,0	0,0	2,0
6.	Savivaldybės funkcijų vykdymo, administravimo ir savivaldybės veiklos užtikrinimo programa	3923,2	3635,0	2621,1	288,2
6.3.	Ignalinos rajono savivaldybės administracija	2952,2	2694,0	1902,7	258,2
Iš viso	21273,4	18979,4	11887,2	2294,0
Iš jų asignavimai	21172,3	18979,4	11887,2	2192,9

3. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.

Savivaldybės meras	Justas Rasikas